Turk kinosi yangiliklari: O‘zjan Deniz yangi serial suratga oladi, Didem Balchin “Hukmdor Usmon”ning uchinchi mavsumida ishtirok etadi (foto)

Turk kinosi olamida ro‘y berayotgan yangiliklarni e’tiboringizga havola etamiz.
Xonanda, aktyor hamda rejissor O‘zjan Deniz yangi serial ustida ish boshladi. Albatta, uning o‘zi rejissor vazifasini bajaradi. Serialning ishchi nomi hozircha “Begunoh va go‘zal” deya nomlangan.

2021-yilning 15-avgust sanasidan boshlab “Hukumdor Usmon” seriali suratga olish guruhi uchinchi mavsum ustida ish boshlaydi.

Feyaz Sherifo‘g‘lu “Shisha ortidagi qiz“ serialining aktyorlar guruhini tark etdi. Feyaz bor vaqtini musiqiy karyeraga bag‘ishlashga qaror qilgan.

Aktyor Barish Bagji, Erdinch Gulener va Esila Umut “Alp Arslon” filmi aktyorlari tarkibiga qo‘shiladi.

Aktrisa Didem Balchin tug‘ruq ta’tilini tugatmoqda. “Hukmdor Usmon” seriali uchinchi bosqichida aktrisani ko‘rish mumkin.